తుంగభద్ర
తుంగభద్ర నది కృష్ణా నదికి ముఖ్యమైన ఉపనది. రామాయణ కాలంలో పంపానదిగా పిలువబడిన తుంగభద్ర నది కర్ణాటకలో పడమటి కనుమలలో జన్మించిన తుంగ, భద్ర అను రెండు నదుల కలయిక వలన ఏర్పడినది. భౌగోళికంగానే కాకుండా చారిత్రకంగానూ ఈ నదికి ప్రాధాన్యత ఉంది. దక్షిణ భారతదేశ మధ్యయుగ చరిత్రలో వెలిసిన విజయనగర సామ్రాజ్యం ఈ నది ఒడ్డునే వెలిసింది. హంపి, మంత్రాలయం లాంటి పుణ్యక్షేత్రాలు ఈ నది ఒడ్డున వెలిశాయి.
తమ్మినేని వీరభద్రం
"మాస్ లీడర్" అనే పదానికి ఆయన నిలువెత్తు నిదర్శనం .. ఒక ప్రజాఉద్యమాన్ని నిర్మించడంలోనూ, అందులో ప్రజల్ని భాగస్వాములను చేయడంలోనూ ఆయన పంథాయే వేరు.. సమస్యపై పోరాటం ప్రారంభించడమే కాదు.. దాన్ని సమర్థవంతంగా ముగించడంలో ఆయనది అందె వేసిన చేయి.. కమ్యూనిస్టుల కంచుకోట ఖమ్మం జిల్లాలో జన్మించి, జీవితాన్నంతా పార్టీకి, తద్వారా ప్రజలకే వెచ్చించిన నేత తమ్మినేని వీరభద్రం. సాధారణ కార్యకర్తగా పార్టీలో చేరి, తనదైన పనివిధానంతో అంచెలంచెలుగా ఎదిగి, నేడు పార్టీ రాష్ట్ర పగ్గాలు అందుకున్నారు. ఈ సందర్భంగా ఆయన ఉద్యమ ప్రస్థానాన్ని ఓ సారి పరిశీలిస్తే...